ТМД қауіпсіздік органдары басшылары Астанада жиналды
"ТМД қауіпсіздік органдары басшылары Астанада жиналды" | "https://abai.kz/post/188686"
TITLE: ТМД қауіпсіздік органдары басшылары Астанада жиналды
URL: https://abai.kz/post/188686
META: "ТМД қауіпсіздік органдары басшылары Астанада жиналды" | "https://abai.kz/post/188686"
DATE: 04.10.2024
AUTHOR(s): Abai.kz
TOTAL WORDS: 115
TEXT: Президент ТМД-ға мүше мемлекеттердің қауіпсіздік органдары мен арнаулы қызметтерінің басшыларын қабылдады. Бұл туралы Ақорда хабарлады. Қасым-Жомарт Тоқаев ТМД елдері қауіпсіздік органдары мен арнаулы қызметтері басшылары кеңесінің 55-ші отырысына қатысушылармен кездесті. Мемлекет басшысы бұл алаңның қауіпсіздік саласындағы күш-жігерді үйлестіру тетігі ретінде танылғанын, сондай-ақ қазіргідей күрделі кезеңде Кеңестің рөлі бұрынғыдан да артып келе жатқанын атап өтті. Президент шұғыл және сараптамалық ақпаратпен дер кезінде алмасу өңірлік қауіпсіздікке төнетін қауіптер мен сын-қатерлерге қарсы тұру қабілетін арттыра түсуге және елдеріміздің ұлттық мүдделерін қорғау үшін үйлестірілген тәсілдерді дайындауға ықпал ететінін айтты. Мемлекет басшысы бұл кездесудің қорытындысы халықаралық қауіпсіздікті қамтамасыз ету саласындағы ынтымақтастықты нығайтуға септігін тигізіп, Достастық мемлекеттерінің арнаулы қызметтері арасындағы өзара ықпалдастықты одан әрі дамытуға оңтайлы жағдай жасайтынына сенім білдірді. Abai.kz
